17.10.2018

**Hampaiston, kasvojen ja leukojen poikkeavuuksien oikomishoito**

**ICD-luokitus**

***Perusterveydenhuolto***

K00 Hampaiden kehityksen ja puhkeamisen häiriöt

K01 Puhkeamattomat ja osittain puhjenneet hampaat

K03.5 Hampaiden ankyloosi

K07 Purentaelinten poikkeavuudet (esim. leukojen koon suuret poikkeavuudet, hammaskaarien välisen suhteen poikkeamat ja hampaiden poikkeava sijainti tai asento)

K08.1 Onnettomuuden, hampaiden poiston tai hampaan kiinnityskudoksen paikallisen sairauden aiheuttama hampaiden menetys

Q35-37 Huuli-suulakihalkio

T90 Vammojen ja ulkoisten syiden myöhäisvaikutukset, esim. traumojen ja kasvainten hoitojen jälkitilat

***Erikoissairaanhoito***

K00.0 Synnynnäinen vajaahampaisuus ja hampaattomuus

K07.0 Leukojen koon suuret poikkeavuudet

K07.1 Leukojen ja kallonpohjan välisen suhteen poikkeamat

K07.2 Hammaskaarien välisen suhteen poikkeamat

Q35-37 Huuli- ja suulakihalkiot

Q67 Synnynnäiset pään, kasvojen, selkärangan ja rintakehänluiden ja lihasten epämuotoisuudet

Q87 Useisiin elinjärjestelmiin kohdistuvat synnynnäiset epämuodostumaoireyhtymät

Oikomishoidon tarkoitus on normalisoida purennan ja kasvojen kehitys sekä korjata hampaiston, kasvojen ja leukojen poikkeavuuksia. Hoito suunnitellaan siten, että siitä on asiakkaalle mahdollisimman paljon hyötyä ja siitä koituva haitta on mahdollisimman vähäinen. Hoidon laajuus arvioidaan yksilöllisesti.

**Kiireettömän hoidon perusteet**

***Perusterveydenhuolto***

Purentavirheen vaikeusaste arvioidaan 10-portaisella asteikolla1. Lasten oikomishoidon tarve arvioidaan maitohampaistosta sekä ensimmäisessä ja toisessa vaihduntavaiheessa.Hoidon paras ajankohta arvioidaan yksilöllisesti.

**Kehittyvä purenta**

* Hoidetaan luokan1 7+ tai sitä vaikeammat purentavirheet.

**Valmiiksi kehittynyt purenta**

* Hoidetaan luokkien1 9–10 purentavirheet sekä luokka 8 silloin, kun siitä on vakavaa terveydellistä haittaa. Lisäksi hoidetaan purennat, joissa oikomishoito on muun hammashoidon tai muun samanaikaisen sairauden hoidon toteuttamiseksi välttämätön.

Aktiivista oikomishoitoa seuraa aina hoitotulosta ylläpitävä retentoiva hoitovaihe, jonka tehtävä on säilyttää saavutettu tilanne. Retentioajan pituus ja käytetty kojeistus vaihtelevat yksilöllisesti ja niihin vaikuttavat mm. alkutilanteen vaikeusaste, ikä, jäljellä oleva kasvu, funktionaaliset tekijät, alaleuan kasvumalli, tehdyt muutokset ja lopullinen purenta.

***Erikoissairaanhoito***

Hoidon edellytyksenä tulee täyttyä perusterveydenhuollon kriteerien lisäksi vähintään yksi alla luetelluista tekijöistä (1, 2, 3). Niistä huolimatta hoidosta voidaan pidättäytyä, jos siitä ei ole odotettavissa olevaa hyötyä potilaan liitännäissairaudet ja muut tekijät huomioiden. Hoidon aloituksen edellytyksenä on, että hampaiston perushoito on suoritettu ja hampaiston tila soveltuu laajaan ja vaativaan kokonaishoitoon, muun muassa ortognaattiseen hoitoon. Siitä huolimatta, että kirurginen tai muu osuus hoidosta tehdään erikoissairaanhoidossa, oikomishoito voidaan toteuttaa myös perusterveydenhuollossa. Ohjaavista kriteereistä poikkeavat hoitopäätökset on perusteltava.

1. **Hoitoa vaikeuttavat muut sairaudet:**
2. Vaikea obstruktiivinen uniapnea. Leikkauksellinen hoito on perusteltua myös keskivaikeaa tai lievää obstruktiivista uniapneaa sairastavalla potilaalla, jolla on leikkauksellista hoitoa vaativa luustollinen epäsuhta.
3. Nivelreuma tai muu vastaava leukaniveliä vaurioittava tauti.
4. Muu sairaus, joka on vaikuttanut purentaongelman syntyyn tai hoitoon.
5. **Leukojen tai hampaiston epäsuhdan aiheuttamat haitat:**
6. Huomattava toiminnallinen haitta liittyen syömiseen, pureskeluun tai puheeseen.
7. Kipu.
8. Muu merkittävä toiminnallinen haitta, joka vaikuttaa potilaan sosiaaliseen elämään.
9. **Laajat ja vaativat hoidot:**
10. Useiden erikoisalojen yhteistyötä vaativat laajat kokonaishoidot.
11. Laaja ja vaativa kirurginen hoito (esim. luusiirteet).

**Käypä hoito -suositus:** Ei

1 Purentavirheen arvioinnin 10-portainen asteikko

|  |  |
| --- | --- |
| ***Maitohampaisto ja I vaihdunta*** | ***II vaihdunta ja valmiiksi kehittynyt purenta*** |
| **Luokka 10: Suun alueen kehityshäiriö/vaurio, hoito välttämätön** | |
| Huuli- ja suulakihalkioihin liittyvät poikkeamat | Huuli- ja suulakihalkioihin liittyvät poikkeamat |
| Muut vaikea-asteiset leukojen ja pään alueen kehityshäiriöt | Muut vaikea-asteiset leukojen ja pään alueen kehityshäiriöt |
| Vaikeat suun alueen vaurioiden jälkitilat | Vaikeat suun alueen vaurioiden jälkitilat |
| **Luokka 9: Vaikea purentavirhe, erittäin suuri hoidon tarve** | |
| Usean hampaan puuttuminen, josta selkeä haitta purennan toimintakyvylle | Usean hampaan puuttuminen, josta selkeä haitta purennan toimintakyvylle |
| Erittäin vaikea distaali- tai mesiaalipurenta | Erittäin vaikea distaali- tai mesiaalipurenta |
| Erittäin vaikea avopurenta ja toiminnallinen haitta | Erittäin vaikea avopurenta ja toiminnallinen haitta |
| **Luokka 8: Vaikea purentavirhe, suuri hoidon tarve** | |
| Vaikea distaali- tai mesiaalipurenta | Vaikea distaali- tai mesiaalipurenta |
| Vaikea avopurenta ja toiminnallinen haitta | Vaikea avopurenta ja toiminnallinen haitta |
| Traumaattinen syväpurenta | Traumaattinen syväpurenta |
| Ristipurenta, jossa asymmetria / toiminnallinen haitta | Ristipurenta, jossa asymmetria / toiminnallinen haitta |
| Saksipurenta | Saksipurenta, kun oikomishoito on purennan kannalta välttämätöntä |
| Erittäin vaikea ahtaus | Erittäin vaikea ahtaus |
| Retinoitunut ja ektooppisesti puhkeava pysyvä etuhammas tai I molaari | Retinoitunut tai ektooppisesti puhkeava pysyvä hammas, kun oikomishoito on purennan kannalta välttämätöntä |
| Menetetty tai puuttuva pysyvä yläetuhammas tai sellaiset hammastapaturmien jälkitilat, joiden tarkoituksenmukaiseksi hoitamiseksi oikomishoito on välttämätöntä | Menetetty tai puuttuva pysyvä yläetuhammas tai sellaiset hammastapaturmien jälkitilat, joiden tarkoituksenmukaiseksi hoitamiseksi oikomishoito on välttämätöntä |
| Pysyvien hampaiden infraokkluusio/ankyloosi, kun sen oikomishoito on tarkoituksenmukaista | Pysyvien hampaiden infraokkluusio/ankyloosi, kun sen oikomishoito on tarkoituksenmukaista |
|  | Epästabiili purenta, johon liittyy objektiivisesti havaittavia purentaelimen vaurioita (kiille, lihakset, leukanivelet) |
| **Luokka 7+: Todettu purentavirhe, lisääntyvä hoidon tarve** | |
|  | Kasvun ja kehityksen myötä syvenevä ja traumatisoituva purenta (AII 2-tyypin purenta) |
|  | Lisääntyvä horisontaalinen ylipurenta (esim. huulivirhe) |
|  | Huomattava aukkoisuus (esim. vastapurijan kontakti puuttuu sivualueella) |
| Maitomolaareiden selkeä tai paheneva infraokkluusio, mikäli vastaava pysyvä hammas puuttuu | Maitomolaareiden selkeä tai paheneva infraokkluusio, mikäli vastaava pysyvä hammas puuttuu |
| Maitohampaan infraokkluusio/persistointi, johon liittyy pysyvän hampaan retinoitumisriski tai pysyvän hampaan virheellinen puhkeamissuunta | Maitohampaan infraokkluusio/persistointi, johon liittyy pysyvän hampaan retinoitumisriski tai pysyvän hampaan virheellinen puhkeamissuunta |
| ***Maitohampaisto ja I vaihdunta*** | ***II vaihdunta ja valmiiksi kehittynyt purenta*** |
| **Luokka 7: Todettu purennan poikkeama, kohtalainen hoidon tarve** | |
| Suurentunut horisontaalinen ylipurenta | Suurentunut horisontaalinen ylipurenta |
| Syvä purenta ilman selkeää limakalvokontaktia | Syvä purenta ilman selkeää limakalvokontaktia |
| Avopurenta | Avopurenta |
| Huomattava ahtaus tai aukkoisuus | Huomattava ahtaus tai aukkoisuus |
| Epästabiili purenta, johon ei liity objektiivisesti havaittavia vaurioita | Epästabiili purenta, johon ei liity objektiivisesti havaittavia vaurioita |
|  | Maitomolaareiden lievä infraokkluusio, mikäli vastaava pysyvä hammas puuttuu |
|  | Retinoitunut tai osittain puhjennut II molaari, mikäli se ei aiheuta toiminnallista haittaa tai kroonista infektiota |
| **Luokka 6: Lievä purennan poikkeama, melko vähäinen hoidon tarve** | |
| Distaalipurenta | Distaalipurenta |
| Transversaalisesti kuspittainen purenta | Transversaalisesti kuspittainen purenta |
| Kohtalainen hampaiden ahtaus/aukkoisuus/kiertymä | Kohtalainen hampaiden ahtaus/aukkoisuus/kiertymä |
| Yksittäisen hampaan puuttuminen sivualueella | Yksittäisen hampaan puuttuminen sivualueella |
| **Luokka 5: Lievä purennan poikkeama, vähäinen hoidon tarve** | |
| Lievä syväpurenta | Lievä syväpurenta |
| Vähäinen avopurenta | Vähäinen avopurenta |
| Matala paikallinen/symmetrinen risti- tai saksipurenta ilman toiminnallista haittaa | Matala paikallinen/symmetrinen risti- tai saksipurenta ilman toiminnallista haittaa |
| **Luokka 4–1: Poikkeama ideaalipurennasta, erittäin vähäinen hoidon tarve / ei hoidon tarvetta** | |
| Lievästi suurentunut horisontaalinen/vertikaalinen ylipurenta | Lievästi suurentunut horisontaalinen/vertikaalinen ylipurenta |
| Lievä hampaiden ahtaus/aukkoisuus/kiertymä | Lievä hampaiden ahtaus/aukkoisuus/kiertymä |

Työryhmä: Tuula Laatikainen, Mervi Ahopelto-Innanen, Irma Arpalahti, Arja Heliövaara, Anu Kiukkonen, Sirkku Laaksonen, Arja Liinavuori, Lea Luukkonen, Tuula Palotie, Marja-Leena Partanen, Tiina Partanen, Hellevi Ruokonen, Aulis Uusitalo

Yhteyshenkilö: Merja Auero (merja-liisa.auero@stm.fi)